Държавен вестник, бр. 90, 2015 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  90
6. заключително интервю с конкурсната 
комисия.
(2) При необходимост от установяване на 
нивото на специфични знания и/или умения 
за изпълнение на длъжността със заповедта 
по чл. 4, ал. 1 се определя провеждането на 
изпит като етап на конкурса. В заповедта се 
определят тематиката, начинът на провеждане 
и оценяването на изпита. 
(3) Етапите на конкурсната процедура по 
ал. 1, т. 1 – 5 се провеждат от САДЧР и при-
ключват с изготвяне на протоколи.
(4) Етапите на конкурса по ал. 1, т. 1 – 3 
имат елиминаторен характер. 
(5) При провеждане на етапите на конкурса 
комисията може да се подпомага от експерти 
в съответните области.
(6) Разходите по участие в конкурса са за 
сметка на кандидатите.
Чл. 20. (1) Кандидатите се отстраняват 
и участието им в конкурсната процедура се 
прекратява, в случай че:
1. не са се явили на определените за про-
веждане на конкурса дата, час и място;
2. при опит за преписване по време на 
тестовете и неспазване на указанията, които 
се дават за провеждането им;
3. при деклариран писмен отказ на канди-
дата от участие в конкурса;
4. не отговарят на специфичните изисквания 
по чл. 5, ал. 1, т. 3 и 5;
5. не са дали съгласие за провеждане на 
полифизиографски тест.
(2) За установяване на обстоятелствата по 
ал. 1, т. 1 и 2 САДЧР изготвя констативен 
протокол, който се предоставя на председателя 
на конкурсната комисия.
(3) Конкурсната комисия се запознава 
със заключението по чл. 7, ал. 1, резултата 
по чл. 8 и констативния протокол по ал. 2 и 
изготвя решение, с което прекратява участи-
ето в конкурса на кандидатите, за които са 
налице обстоятелства по ал. 1.
(4) Решението по ал. 3 съдържа и мотиви 
за прекратяване на участието в конкурса на 
съответните кандидати.
(5) Решението по ал. 3 се обявява на интер-
нет страницата на агенцията, като се посочват 
основанията за прекратяване на участието в 
конкурса на кандидатите. 
Раздел ІIІ
Изследване на физическата годност
Чл. 21. Оценка на нивото на физическата 
годност се извършва по критерии, определени 
в специализирана методика, утвърдена със 
заповед на председателя на ДАНС.
Чл. 22. Комисията обявява резултатите от 
етапа „Изследване на физическата годност“ и 
допуска до участие в следващия конкурсен етап 
кандидатите, преминали елиминаторния праг.
Раздел ІV
Оценка на нивото на езикова култура
Чл. 23. Оценка на нивото на езикова кул-
тура се извършва чрез провеждане на тест по 
ред, определен със заповед на председателя на 
ДАНС, като резултатите се вписват в протокол.
Чл. 24. Комисията обявява резултатите от 
етапа „Оценка на нивото на езикова култура“ 
и допуска до участие в следващия конкурсен 
етап кандидатите, преминали елиминатор-
ния праг.
Раздел V
Оценка на нивото на обща компетентност
Чл. 25. Нивото на обща компетентност се 
оценява чрез провеждане на тест, с който се 
установяват базисните познания по следните 
нормативни актове – Конституцията на Репуб­
лика България, Закона за Държавна агенция 
„Национална сигурност“ и правилника за 
прилагането му, Закона за защита на кла-
сифицираната информация и правилника за 
прилагането му, по ред, определен със заповед 
на председателя на ДАНС, като резултатите 
се вписват в протокол.
Чл. 26. Комисията обявява резултатите 
от етапа „Оценка на нивото на обща компе-
тентност“ и кандидатите, преминали елими-
наторния праг. 
Раздел VI
Допускане до следващите конкурсни етапи
Чл. 27. (1) Комисията класира по бал кан-
дидатите, преминали елиминаторните прагове 
на етапите по чл. 19, ал. 1, т. 1 – 3, и ги до-
пуска до участие в следващия конкурсен етап. 
(2) Балът се образува като математически 
сбор от точките от етапите по чл. 19, ал. 1, 
т. 1 – 3, умножен по коефициент 0,1.
(3) Броят на допуснатите до следващия 
конкурсен етап кандидати е равен на обя-
вените вакантни длъжности, умножени по 
коефициент, който се определя със заповедта 
по чл. 4, ал. 1. 
Раздел VII
Психологично изследване
Чл. 28. (1) Психологичното изследване се 
провежда с кандидатите, допуснати по реда 
на чл. 27, ал. 1, които отговарят на специ-
фичните изисквания по чл. 5, ал. 1, т. 3 и 5, 
на два етапа:
1. писмен тест за проверка и оценка на 
интелектуалните способности, изследване с 
личностни въпросници и други психодиаг-
ностични методи;
2. индивидуално психологично интервю.
(2) Изследванията по ал. 1 се провеждат и 
оценяват по специализирана методика, утвър-
дена със заповед на председателя на ДАНС.